Západný dištrikt

Západný dištrikt (úplne Západný dištrikt Evanjelickej cirkvi augsburského vyznania na Slovensku) je územnosprávna organizačná jednotka Evanjelickej cirkvi a.v. na Slovensku. Je jedným z dvoch dištriktov so sídlom vo Zvolene. Západný dištrikt má 8 seniorátov, v ktorých je 191 cirkevných zborov.

Sídlo biskupského úradu 
(19211933) Modra
(19331952) Bratislava
 od roku1952 vo Zvolene
 Adresa:
Biskupský úrad ZD ECAV na Slovensku
nám. SNP č. 5
960 01  Zvolen
tel. +421455203636
fax +421455203666
e-mail: zdecav@zdecav.sk
web: www.zdecav.sk
Najvyšším orgánom dištriktu je dištriktuálny konvent, tvoria ho:
 Členovia dištriktuálneho presbyterstva
 Členovia predsedníctiev seniorátov
 Delegáti seniorátov
 Riaditeľ dištriktuálneho biskupského úradu – poradný hlas

História 
 28. októbra 1918 vznik Česko-slovenskej republiky, čo umožnilo samostatný vývin evanjelickej a. v. cirkvi na Slovensku.
 21. januára 1919 Vavro Šrobár, minister s plnou mocou pre správu Slovenska, zvoláva 70 popredných cirkevných predstaviteľov evanjelickej cirkvi na poradu do Žiliny. Na nej bola vyhlásená autonómia evanjelickej a. v. cirkvi na Slovensku.
 2. apríl 1919 sa zišla Generálna rada, rozdelenie ECAV do dvoch dištriktov a na senioráty. Pre každý dištrikt a každý seniorát boli zvolení aj administrátori do najbližšej synody.
 18. januára do 24. mája 1921 sa v Trenčianskych Tepliciach konala Prvá synoda v novom štáte. Synoda prijala novú Cirkevnú ústavu, ktorá okrem iného potvrdila rozdelenie cirkvi do dvoch dištriktov – Východného a Západného. Podľa § 73 cirkevnej ústavy z roku 1921 Západný dištrikt tvorilo osem seniorátov (so 150 zbormi): Bratislavský mestský, Bratislavský župný, Hontiansky, Nitriansky, Novohradský, Tekovský, Trenčiansky, Zvolenský.
 1923 Zrušenie Bratislavského mestského a zanikol Bratislavský župný seniorát. Vznikli dva nové: Bratislavský slovensko-maďarský seniorát a Bratislavský nemecký seniorát
 1938 sa Bratislavský slovensko-maďarský zmenil na Bratislavský seniorát
 1939 Bratislavský nemecký seniorát je vypustený zo zväzku Evanjelickej cirkvi a.v. na Slovensku
 1942 zaniká Tekovský seniorát kvôli zabratiu území cirkevných zborov Levice a Plavé Vozokany Maďarskom, ostatné cirkevné zbory boli rozdelené do troch priľahlých seniorátov.
 1945 zaniká Bratislavský nemecký seniorát
 19471949 vytváranie nových seniorátov najmä z presídlencov z Maďarska a Rumunska, z nich sa vytvára Dunajský seniorát
 1964 zaniká Dunajský seniorát a vzniká Dunajsko – nitriansky seniorát
 1953 zanikol Trenčiansky seniorát. Jeho väčšia časť zborov prešla do Považského seniorátu, menšia časť do Turčianskeho seniorátu ktorý je vo Východnom dištrikte. Tiež bol zriadený Rimavský seniorát zo zborov Malohontského seniorátu a niekoľkých zborov z Gemerského seniorátu.
 1993 prijate novej ústavy v Uhrovci. Územné členenie dištriktu je nasledovné:
 Bratislavský seniorát
 Dunajsko-nitriansky seniorát
 Hontiansky seniorát
 Myjavský seniorát
 Novohradský seniorát
 Považský seniorát
 Rimavský seniorát
 Zvolenský seniorát

Biskupi ZD po roku 1919 
 Samuel Zoch v pozícii administrátora 19191921, vo funkcii biskupa 19221928 
 Dušan Fajnor (19281933) 
 Samuel Štefan Osuský (19331946)
 Fedor Ruppeldt (19471952)
 Andrej Ľudovít Katina (19521968)
 Rudolf Koštial (19691991)
 Ján Antal (19911994)
 Ivan Osuský (19962006)
 Milan Krivda (20062018)
 Ján Hroboň (zvolený 2018)

Referencie

Externý zdroj 
 Západný dištrikt ECAV oficiálna stránka
 Mgr. Ján Bunčák, Zborník cirkevnoprávnych predpisov ECAV na Slovensku v platnom znení, Aktualizovaný 1. októbra 2014 

Evanjelická cirkev na Slovensku